B. Osobitná časť
K článku I
K bodom 1 až 4
Pri označovaní osiva olejnín a priadnych rastlín sa na základe vykonávacej smernice 2016/317 vyžaduje uvádzať údaj o úradne pridelenom sériovom čísle.
K bodom 5 a 7
Upravuje sa transpozičný odkaz a uvádza sa nové znenie prílohy č. 4, v ktorej sa dopĺňajú priamo záväzné právne akty EÚ, v ktorej sú ustanovené požiadavky, ktoré sa predkladaným návrhom nariadenia preberajú do právneho poriadku Slovenskej republiky.
K bodu 6 
V prílohe  č. 2 sa upravuje znenie požiadaviek v časti I, ods. 2 písm. b) z dôvodu zmeny požiadaviek na najnižšiu odrodovú čistotu pri výrobe osiva repky olejky. Kým pri ozimných odrodách sa ponecháva klíčivosť 90%, pri jarných odrodách sa znižuje na 85%.
V smernici uvedený pojem „zimných odrôd repky olejky“ sa v texte uvádza ako „ozimné odrody repky olejky“, na základe odborného textu v publikácii akademik Emil Špaldoň, DrSc., Rastlinná výroba, 1982. Názov botanického druhu je zhodný s Listinou registrovaných odrôd. 
 
K článku II
Účinnosť čl. I prvého až štvrtého a siedmeho bodu nariadenia vlády sa navrhuje v súlade 
s termínom na prebratie vykonávacej smernice Komisie 2016/317 od 1. apríla 2017 a účinnosť čl. I piateho a šiesteho bodu sa navrhuje v súlade na prebratie vykonávacej smernice Komisie 2016/11 od 1. januára 2017.